Document ID: 32011R1235

UREDBA KOMISIJE (EU) št. 1235/2011
z dne 29. novembra 2011
o spremembi Uredbe (ES) št. 1222/2009 Evropskega parlamenta in Sveta v zvezi z razvrščanjem pnevmatik glede na oprijem na mokri podlagi, merjenjem kotalnega upora in postopkom preverjanja
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1222/2009 Evropskega parlamenta in Sveta z dne 25. novembra 2009 o označevanju pnevmatik glede na izkoristek goriva in druge bistvene parametre (1) in zlasti člena 11(a) in (c) Uredbe,
ob upoštevanju naslednjega:
(1)
Namen Uredbe (ES) št. 1222/2009 Evropskega parlamenta in Sveta je vzpostavitev okvira za zagotavljanje usklajenih podatkov o parametrih pnevmatik z označevanjem, ki končnim uporabnikom omogočajo, da so pri nakupu pnevmatik dobro obveščeni.
(2)
Razvrstitev pnevmatik glede na izkoristek goriva določa njihov kotalni upor. Merjenje kotalnega upora mora biti ponovljivo; da bi zagotovili pošteno primerjavo pnevmatik različnih dobaviteljev, morajo testi na enakih pnevmatikah v različnih laboratorijih dati enake rezultate. Poleg tega dobra ponovljivost rezultatov testiranja preprečuje, da bi organi za nadzor trga pri testiranju enakih pnevmatik dobili drugačne rezultate kot dobavitelji.
(3)
Postopek za uskladitev testnih laboratorijev v zvezi z merjenjem kotalnega upora bi izboljšal ponovljivost rezultatov testiranja.
(4)
Ker je bila na ravni ISO razvita primerna usklajena metoda testiranja oprijema na mokri podlagi, bi bilo v skladu s členom 11(a) Uredbe (ES) št. 1222/2009 sedaj treba za pnevmatike C2 in C3 uvesti razvrščanje glede na oprijem na mokri podlagi.
(5)
Jasnost postopka preverjanja, določenega v Prilogi IV k Uredbi (ES) št. 1222/2009, bi bilo treba izboljšati z uvedbo mejnih vrednosti, ob upoštevanju katerih se šteje, da so navedene vrednosti, uporabljene za zahteve glede označevanja, v skladu z zadevno uredbo.
(6)
Uredbo (ES) št. 1222/2009 bi bilo zato treba ustrezno spremeniti.
(7)
Ukrepi iz te uredbe so v skladu z mnenjem odbora, ustanovljenega s členom 13 Uredbe (ES) št. 1222/2009 -
SPREJELA NASLEDNJO UREDBO:
Člen 1
Sprememba Uredbe (ES) št. 1222/2009
Uredba (ES) št. 1222/2009 se spremeni:
1.
Priloga I, del A: Razredi glede na izkoristek goriva; prvi stavek se nadomesti z naslednjim:
„Razrede glede na izkoristek goriva je treba določiti na podlagi koeficienta kotalnega upora (KKU) v skladu z lestvico oznak od „A“ do „G“, ki je določena v nadaljevanju, in izmeriti v skladu s Prilogo 6 k Uredbi UNECE št. 117 in njenimi nadaljnjimi spremembami ter uskladiti v skladu s postopkom, določenim v Prilogi IVa.“;
2.
v Prilogi I, del B: Razredi glede na oprijem na mokri podlagi; besedilo in tabela se nadomestita z naslednjim:
„1.
Razred pnevmatik C1 glede na oprijem na mokri podlagi je treba določiti na podlagi indeksa oprijema na mokri podlagi (G) v skladu z lestvico od „A“ do „G“, ki je določena v spodnji tabeli, izračunati v skladu s točko 3 in izmeriti v skladu s Prilogo V.
2.
Razred pnevmatik C2 in C3 glede na oprijem na mokri podlagi je treba določiti na podlagi indeksa oprijema na mokri podlagi (G) v skladu z lestvico od „A“ do „G“, ki je določena v spodnji tabeli, izračunati v skladu s točko (3) in izmeriti v skladu z ISO 15222:2011, pri čemer je treba uporabiti naslednje standardne referenčne preskusne pnevmatike (Standard Reference Test Tyres - SRTT):
(i)
za pnevmatike C2 SRTT 225/75 R 16 C, ASTM F 2872-11;
(ii)
za pnevmatike C3 z nazivno širino preseka, nižjo od 285 mm, SRTT 245/70R19.5, ASTM F 2871-11;
(iii)
za pnevmatike C3 z nazivno širino preseka, višjo od ali enako 285 mm, SRTT 315/70R22.5, ASTM F 2870-11.
3.
Izračun indeksa oprijema na mokri podlagi (G)
G = G(T) - 0,03
kjer je: G(T) = indeks oprijema pnevmatike kandidatke na mokri podlagi, kot je izmerjen v enem testnem ciklu
Pnevmatike C1
Pnevmatike C2
Pnevmatike C3
G
Razred glede na oprijem na mokri podlagi
G
Razred glede na oprijem na mokri podlagi
G
Razred glede na oprijem na mokri podlagi
1,55≤G
A
1,40 ≤ G
A
1,25 ≤ G
A
1,40 ≤ G ≤ 1,54
B
1,25 ≤ G ≤ 1,39
B
1,10 ≤G ≤ 1,24
B
1,25 ≤ G ≤ 1,39
C
1,10 ≤ G ≤ 1,24
C
0,95 ≤ G ≤ 1,09
C
prazno
D
prazno
D
0,80 ≤ G ≤ 0,94
D
1,10 ≤ G ≤ 1,24
E
0,95 ≤ G ≤ 1,09
E
0,65 ≤ G ≤ 0,79
E
G ≤ 1,09
F
G ≤ 0,94
F
G ≤ 0,64
F
prazno
G
prazno
G
prazno
G“;
3.
Priloga IV: Postopek preverjanja; nadomesti se z naslednjim:
„PRILOGA IV
Postopek preverjanja
Skladnost navedenih razredov glede na izkoristek goriva in oprijem na mokri podlagi ter navedenega razreda zunanjega kotalnega hrupa in navedene vrednosti mora biti ocenjena za vsak tip pnevmatike ali vsako skupino pnevmatik, kot jo določi dobavitelj, po enem od naslednjih postopkov:
(a)
(i)
najprej se testira ena pnevmatika ali en komplet pnevmatik. Če izmerjene vrednosti ustrezajo navedenim razredom ali navedeni vrednosti zunanjega kotalnega hrupa v okviru odstopanja, ki je opredeljeno v tabeli 1, je test uspešno opravljen, in
(ii)
če izmerjene vrednosti ne ustrezajo navedenim razredom ali navedeni vrednosti zunanjega kotalnega hrupa v okviru razpona, ki je opredeljen v tabeli 1, se testirajo še tri pnevmatike ali trije kompleti pnevmatik. Povprečna izmerjena vrednost, pridobljena na podlagi testiranja treh pnevmatik ali treh kompletov pnevmatik, se uporabi za oceno skladnosti z navedenim podatkom znotraj razpona, ki je opredeljen v tabeli 1, ali
(b)
če označeni razredi ali vrednosti izhajajo iz rezultatov homologacijskih testov, pridobljenih v skladu z Direktivo 2001/43/ES, Uredbo (ES) št. 661/2009 ali Uredbo UNECE št. 117 in njenimi nadaljnjimi spremembami, lahko države članice uporabijo izmerjene podatke, pridobljene pri testih pnevmatik glede skladnosti proizvodnje.
Ocena izmerjenih podatkov, pridobljenih pri testih pnevmatik glede skladnosti proizvodnje, mora upoštevati dovoljena odstopanja, ki so opredeljena v tabeli 1.
Tabela 1
Merjeni parameter
Dovoljeno odstopanje pri preverjanju
Koeficient kotalnega upora (izkoristek goriva)
Usklajena izmerjena vrednost ne presega zgornje meje navedenega razreda (najvišji KKU) za več kot 0,3 kg/1 000 kg.
Zunanji kotalni hrup
Izmerjena vrednost ne presega navedene vrednosti N za več kot 1 dB(A).
Oprijem na mokri podlagi
Izmerjena vrednost ni manjša od spodnje mejne vrednosti (najmanjša vrednost G) navedenega razreda.“
4.
Besedilo iz priloge k tej uredbi se doda kot Priloga IVa.
Člen 2
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba se uporablja od 30. maja 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. novembra 2011

Labels: 7
3
14
1